**Ministru kabineta noteikumu projekta „Grozījumi Ministru kabineta 2011.gada 19.aprīļa noteikumos Nr.312 „Enerģijas lietotāju apgādes un kurināmā pārdošanas kārtība izsludinātas enerģētiskās krīzes laikā un valsts apdraudējuma gadījumā”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums |  Ministru kabineta noteikumu projekts „Grozījumi Ministru kabineta 2011.gada 19.aprīļa noteikumos Nr.312 „Enerģijas lietotāju apgādes un kurināmā pārdošanas kārtība izsludinātas enerģētiskās krīzes laikā un valsts apdraudējuma gadījumā”” (turpmāk – noteikumu projekts) tiek izdots saskaņā ar Enerģētikas likuma 64.panta pirmo daļu un 73.pantu. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  |  Dabasgāzes drošības rezerve (turpmāk - rezerve) tiek veidota, lai, ievērojot 2010.gada 20.oktobra Eiropas Parlamenta un Padomes regulu Nr. [994/2010](http://eur-lex.europa.eu/eli/reg/2011/1227?locale=LV) par gāzes piegādes drošības aizsardzības pasākumiem un Padomes Direktīvas 2004/67/EK atcelšanu (turpmāk – regula), enerģētiskās krīzes laikā traucētas dabasgāzes piegādes gadījumā, tā tiktu izmantota nodrošināmo lietotāju apgādei ar dabasgāzi. Apskatot citu Eiropas Savienības dalībvalstu pieredzi, redzams, ka pilnīgu paļaušanos vienīgi uz brīva tirgus spēju sniegt apgādes drošību izvēlas valstis, kurām ir sava gāzes ieguve, piemēram, Lielbritānija un Nīderlande. Latvijā vismaz tuvākajos gados arī kopēja brīva dabasgāzes tirgus sākuma periodā, tāpat kā šobrīd, dabasgāzes apgāde pārsvarā tiks realizēta no pazemes gāzes krātuves. Tāpēc izveidotās rezerves uzglabāšanai paredzēts izmantot Inčukalna pazemes gāzes krātuvi. Noteikumu projekts paredz, ka rezervi nodrošina pārvades sistēmas operators (turpmāk – PSO). 1.tabulaDabasgāzes patēriņš un patēriņa īpatsvars pa lietotāju grupām

|  |  |  |
| --- | --- | --- |
| Lietotāju grupa | **2014.gads** | **2015.gads** |
| milj.m3 | % | milj.m3 | % |
| Mājsaimniecības | 125 | 9,7 | 120 | 9,1 |
| Sociālo pakalpojumu sniedzēji | 131 | 10,1 | 125 | 9,5 |
| Pārējie lietotāji | 1038 | 80,2 | 1073 | 81,4 |
| **KOPĀ** | **1294** | **100,0** | **1318** | **100,0** |

Avots: Ekonomikas ministrijaSkatoties pēc 2015.gada Latvijas dabasgāzes patēriņa (1318 milj. m3), dabasgāzes daudzums, kas būtu nepieciešams nodrošināmo lietotāju apgādei veselu gadu, ir aptuveni 245 milj. m3 dabasgāzes. Vienlaikus jāņem vērā, ka Inčukalna pazemes gāzes krātuvē dabasgāzes uzkrāšana ir sezonāla. Pamatojoties uz regulā iekļautajām prasībām (6.pants), nepieciešams nodrošināt, ka nodrošināmiem lietotājiem tiek nodrošināta gāzes apgāde pie jebkādiem nosacījumiem.Gāzes piegādes drošība ir dabasgāzes uzņēmumu, dalībvalstu kompetento iestāžu, un Eiropas Komisijas kopīga atbildība, kuras īstenošanai ir pieejama plaša instrumentu izvēle. Minētie instrumenti būtu jāizmanto valsts, reģionālā un Eiropas Savienības kontekstā. Apskatot citu Eiropas Savienības dalībvalstu pieredzi[[1]](#footnote-1), redzams, ka pilnīgu paļaušanos vienīgi uz brīva tirgus spēju sniegt apgādes drošību izvēlas valstis, kurām ir sava gāzes ieguve, piemēram, Lielbritānija un Nīderlande. Citas Eiropas Savienības dalībvalstis, kurās dabasgāzes tirdzniecība noris brīva tirgus apstākļos, rezerves veidoja laika periodā no 2010. gada līdz 2013.gadam un ir izvēlējušās dažādus rezerves veidošanas mehānismus. Vienlaikus, atbilstoši 2017.gadā veiktā Eiropas Komisijas Apvienotā izpētes centra (*Joint Research Center (JRC)*) pētījuma rezultātiem, balstoties uz riska novērtējumiem (izvērtēti kopumā 12 dažādi risku scenāriji), ir izsecināts, ka divu nedēļu laikā ir iespējams novērst jebkuru gāzes apgādes traucējumu Baltijas reģionā, izmantojot alternatīvus gāzes apgādes ceļus vai novēršot tehnisko problēmu. Gadījumā, ja sakrīt vairāki apstākļi, piemēram, nenotiek komerciālās plūsmas no Krievijas (visās Baltijas valstīs vienlaikus) un nedarbojas cita jebkura infrastruktūras vienība (Klaipēdas sašķidrinātās gāzes terminālis, kāda no gāzes mērīšanas stacijām, Inčukalna pazemes gāzes krātuve u.tml.), piegādes problēmu var atrisināt divu nedēļu laikā. Pie sliktākā scenārija, kad gāzes apgādes pārtraukums notiek tieši divās aukstākajās nedēļās gadā (kādas ir sastopamas reizi 20 gados), patēriņš nodrošināmajiem lietotājiem, piemēram, 2016.-2017.gada ziemai tika prognozēts 28,1 milj.m3 divās nedēļās.Šobrīd dabasgāzes uzglabāšanas izmaksas veidojas no sekojošām komponentēm:- Iesūknēšanas pakalpojuma bāzes tarifs - 5,28 EUR/tūkst nm³ (bez PVN);- Glabāšanas pakalpojuma bāzes tarifs - 10,52 EUR/tūkst nm³ sezonā (bez PVN);- Izņemšanas pakalpojuma bāzes tarifs - 0,04 EUR/tūkst nm³ (bez PVN).[[2]](#footnote-2)Izstrādājot projektu, tika salīdzināti savā starpā trīs rezerves izveidošanas modeļi: I) Valsts finansēta rezerve (naftas rezervju glabāšanas analogs); II) Rezervi nodrošina tirgotājs; III) Rezervi nodrošina PSO.Realizējot I) modeli, pozitīvi vērtējama pārredzama kontrole no valsts puses rezerves nodrošināšanā, taču, tā arī ir vienīgā pozitīvā iezīme. Modeļa īstenošanai būtu jānosaka un jāadministrē jauna valsts nodeva, jāizsludina iepirkuma konkurss, zinot, ka pastāv risks, ka iepirkumā var nepieteikties neviens pakalpojuma nodrošinātājs. Jānodala pārvades tarifi, lai gāzes tranzīts netiktu aplikts ar tarifa sastāvdaļu par rezerves glabāšanu.Realizējot II) modeli, tirgotājam jāsastopas ar ierobežojumu (slogs) uzsākot darbību dabasgāzes tirgū. Turklāt, salīdzinoši lieli potenciālie izdevumi par gāzes iegādāšanos, pārvadi un uzglabāšanu. Pastāvot šādam modelim, tirgotājam ir iespēja rezervi glabāt ārpus Latvijas, papildus tam tikai kā jaudas rezervāciju, tādēļ uzraudzība būtu sarežģīta un nepārskatāma.Realizējot III) modeli, PSO nosaka rezerves apjomu vadoties no nodrošināmo lietotāju patēriņa prognozēm, gāzes lietošanas sezonas, cauruļvadu sistēmā pieejamās gāzes u.c. iespējamiem faktoriem. PSO, izvērtējot ekonomiski efektīvāko risinājumu, veido rezervi pats vai iegādājas šādu pakalpojumu no gāzes tirgotāja, ievērojot normatīvajos aktos noteiktās prasības attiecībā uz iepirkumu procesu. Ar rezerves iegādi saistīto PSO izmaksu atgūšanu būtu iespējams pārdalīt uz vairākiem gadiem, tādējādi mazinot iespējamo negatīvo ietekmi uz pārvades tarifu. Tādējādi modelis, kad PSO veic rezerves nodrošināšanu un uzglabāšanu būtu vieglāk pārredzams un administrējams salīdzinoši ar potenciālo dabasgāzes tirgotāju uzraudzību rezerves nodrošināšanas kontekstā, kā arī valsts iesaistes scenārijā. Krīzes gadījumā, PSO, saskaņā ar dabasgāzes pārvades sistēmas lietošanas noteikumiem, pievadīs rezervi dabasgāzes sadales sistēmas operatoram, kurš nodrošinās rezerves piegādi mājsaimniecībām, skolām, pirmsskolas izglītības iestādēm, slimnīcām, valsts un pašvaldību ilgstošas sociālās aprūpes un sociālās rehabilitācijas institūcijām, krīzes centriem, sociālās rehabilitācijas institūcijas personām, kurām izveidojusies atkarība no narkotiskajām, toksiskajām vai citām apreibinošām vielām, avārijas dienestiem, telekomunikāciju mezgliem, Neatliekamās medicīniskās palīdzības dienestam, Valsts ugunsdzēsības un glābšanas dienestam, Nacionālajiem bruņotajiem spēkiem, Valsts policijai, Valsts robežsardzei, valsts drošības iestādēm, ūdensapgādes un kanalizācijas stacijām, brīvības atņemšanas iestādēm, mobilizējamiem civilās aizsardzības formējumiem.Vienlaikus jāmin, ka kopš Latvijas Republikas neatkarības atjaunošanas 1990.gada 4.maijā Latvijā nav tikusi izsludināta enerģētiskā krīze, kas būtu saistīta ar dabasgāzes apgādi.Noteikumu projektā noteiktais risinājums (III modelis) Latvijas pašreizējā situācijā ir atzīts kā optimālākais, jo tā īstenošanā piedalās iespējami mazākais iesaistīto pušu skaits, tas neuzliek papildu administratīvo slogu un nekropļo tirgus darbības principus. |
|  3. | Projekta izstrādē iesaistītās institūcijas | Nav. |
|  4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz dabasgāzes pārvades sistēmas operatoru, publisko tirgotāju, dabasgāzes tirgotājiem, kā arī dabasgāzes galapatērētājiem uz kuriem enerģētiskās krīzes laikā, traucētas dabasgāzes piegādes gadījumā attieksies patēriņa ierobežojumi. |
|  2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredzēs kārtību, kā tiks nodrošināta dabasgāzes drošības rezerve, kas, ievērojot Eiropas Parlamenta un Padomes 2010.gada 20.oktobra Regulu (ES) Nr. 994/2010 par gāzes piegādes drošības aizsardzības pasākumiem un Padomes Direktīvas 2004/67/EK atcelšanu, enerģētiskās krīzes laikā, traucētas dabasgāzes piegādes gadījumā, tiks izmantota nodrošināmo lietotāju apgādei, pēc iespējas samazinot negatīvo ietekmi uz tautsaimniecību. |
|  3. | Administratīvo izmaksu monetārs novērtējums | Projekts šo jomu neskar. |
|  4. |  Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību |  Eiropas Parlamenta un Padomes 2010.gada 20.oktobra Regula (ES) Nr. 994/2010 par gāzes piegādes drošības aizsardzības pasākumiem un Padomes Direktīvas 2004/67/EK atcelšanu.Publicēta “Eiropas Savienības Oficiālajā Vēstnesī” L 295, 12.11.2010., 1.-22. lpp. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums |  Eiropas Parlamenta un Padomes 2010. gada 20. oktobra Regula (ES) Nr. 994/2010 par gāzes piegādes drošības aizsardzības pasākumiem un Padomes Direktīvas 2004/67/EK atcelšanu.Publicēta “Eiropas Savienības Oficiālajā Vēstnesī” L 295, 12.11.2010., 1.-22. lpp. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
|  |  |  | Normatīvā akta projekta vienība neparedz stingrākas prasības |
| 8.panta1.punkts | 341. punkts | ES tiesību akta norma tiek īstenota pilnībā. | Normatīvā akta projekta vienība neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Projekts šo jomu neskar. |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Projekts šo jomu neskar | Projekts šo jomu neskar. | Projekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu |  Ar izstrādāto noteikumu projektu ir iespējams iepazīties Ekonomikas ministrijas tīmekļvietnē[[3]](#footnote-3).  |
| 2. | Sabiedrības līdzdalība projekta izstrādē  |  Noteikumu projekts publicēts Ekonomikas ministrijas tīmekļvietnē, tādā veidā nodrošinot sabiedrības informēšanu un iespēju paust viedokli.  |
| 3. | Sabiedrības līdzdalības rezultāti  | Noteikumu projekta izstrādē ir ņemti vērā nozares speciālistu sniegtie priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Dabasgāzes pārvades un sadales sistēmas operatori, gāzes sistēmas lietotājs un valsts institūcijas, kas kontrolē un uzrauga gāzes ievadīšanas un transportēšanas procesus dabasgāzes sistēmā.  |
|  2. |  Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunas institūcijas netiks veidotas un nav nepieciešams likvidēt vai reorganizēt esošās institūcijas. Līdz ar to noteikumu izpilde neietekmēs institūciju cilvēkresursus. |
|  3. |  Cita informācija | Nav. |

*Anotācijas III, IV un V sadaļa - projekts šīs jomas neskar.*

Ministru prezidenta biedrs,

ekonomikas ministrs A.Ašeradens

Vīza:

Valsts sekretārs J.Stinka

10.03.2017 14:42

1790

K.Piģēns,

67013133,

Karlis.Pigens@em.gov.lv

1. Eiropas Komisijas pētījums angļu valodā pieejams: (<https://ec.europa.eu/energy/sites/ener/files/documents/REPORT-Gas%20Storage-20150728.pdf>). [↑](#footnote-ref-1)
2. Sabiedrisko pakalpojumu regulēšanas komisijas informācija aplūkojama: (<https://www.sprk.gov.lv/lapas/dabasgaze-lietotajiem#Tarifi95>) [↑](#footnote-ref-2)
3. Aplūkojama: (https://www.em.gov.lv/lv/par\_ministriju/sabiedribas\_lidzdaliba/diskusiju\_dokumenti/). [↑](#footnote-ref-3)